b'\n_START_ARTICLE_\nErik Foynland\n_START_SECTION_\nForfatterskap\n_START_PARAGRAPH_\nErik Foynland debuterte som forfatter i 2005 med den satiriske romanen Koranoid, som handlet om integrering og religi\xc3\xb8s ekstremisme. Koranoid ble fyldig omtalt i Marta Norheims R\xc3\xb8ff guide til samtidslitteraturen (2007, Samlaget)._NEWLINE_V\xc3\xa5ren 2007 ga han ut boka Turisten, som handler om en ung mann fra Solbergelva i Buskerud som reiser som turist til krigsomr\xc3\xa5der. Hovedpersonen i boka heter Erik Olafsen, som er et gjenbruk av pseudonymet han har skrevet boka med. Den regnes derfor som en delvis selvbiografisk romanen. Boken ble av Dagbladets anmelder betegnet som \xc2\xabden mest samfunnsrelevante romanen siden 2001\xc2\xbb, og fikk generelt en god mottakelse av anmelderkorpset da den kom ut, v\xc3\xa5ren 2007._NEWLINE_Han ble av V\xc3\xa5rt Lands anmelder sammenliknet med Chuck Palahniuk og Michel Houellebecq. Han ble med denne boka, nominert til P2-lytternes romanpris 2007._NEWLINE_I oktober 2010 kom Kranium & sand (Gyldendal Norsk Forlag), denne gangen utgitt under navnet Erik Foynland. Kranium & sand foreg\xc3\xa5r for en stor del i Drammen, der bokens hovedperson, J\xc3\xb8rgen Quisling, vokste opp. Boken er til dels en brevroman. J\xc3\xb8rgen Quisling, Vidkun Quislings lillebror, skriver maniske brev til den franske forfatteren Louis-Ferdinand C\xc3\xa9line i 1953. Disse brevene blir funnet av en lokalhistoriker mange \xc3\xa5r senere. J\xc3\xb8rgen Quislings barndomsminner filtreres gjennom faren, Jon Lauritz Qvislings eiendommelige teologiske unders\xc3\xb8kelser av engler og demoner i 1890-\xc3\xa5rene.'